— 36 — 



Han blev i Aaret 1824 gift med I. G. M. Didrichsen, Datter af Major, 

 Skifteforvalter J. N. Didrichsen i Frederikssted paa St. Croix. 



Den 1ste December 1826 fik han Apoteker-Privilegium, og omtr. i 

 1829 blev han udnævnt til Assessor pharmaciae og omtrent paa samme 

 Tid beordret til at anlægge et Filial-Apotek i Frederikssted. 



Efter i Forvejen at have sendt sin Hustru og Børn til København, 

 vendte han omsider selv i 1848 i Begyndelsen af Juli tilbage til denne 

 Stad, hvor han døde kort efter, den 24de Juli. 



Benzon bevarede lige til sin Død en usvækket Kærlighed til Botaniken, 

 og betydelige er de Samlinger , som han har sendt til Botanisk Museum 

 i København. Han stod i en stadig og livlig Brevveksling med Danmark; 

 med Hornemann, Schouw, Hofman Bang, Baron Stampe og mange flere. 

 I Botanisk Haves Bibliotek findes 31 Breve til Hornemann, 13 til Schouw 

 og 1 til Hofman Bang. 



Schumachers Slægt Benzonia (af Rubiaceernes Familie) er opkaldt 

 efter denne ivrige Plantesamler. 



'"Berg, Carl Conrad, blev født i København den Ilte Oktober 1845. 

 I 1852 blev han sat i Dronning Caroline Amalies Skole, hvorfra han ud- 

 gik 1859. Han blev derpaa antaget som Lærling paa Baumgarten og 

 Burmeisters Fabriker, hvor han særligt lærte Jærnskibsbygning. 



Dette gav Anledning til, at han i 1864 med en Afdeling Maskin- 

 arbejdere under Premierløjtnant Zeilaus Ledelse blev sendt til St. Thomas 

 for der at samle en paa Fabriken bygget Muddermaskine. Efter to 

 Aars Ophold paa St. Thomas vendte han tilbage til København for at 

 aflægge Prøve som Maskinbygger. 



Efter at have bestaaet denne, drog han i 1867 atter til St. Thomas, 

 hvor det var overdraget ham at forestaa Uddybningen af Havnen. Efter- 

 haanden blev stedse flere saa vel offentlige som private Bygningsarbejder 

 ham overdragne. Siden 1883 er han efterhaanden bleven Medlem af 

 forskellige offentlige Institutioner , deriblandt af Kolonialraadet for St. 

 Thomas og St. Jan i 1895. Siden April 1897 har han været ansat som 

 Dokmester paa den et engelsk Dokkompagni tilhørende i St. Thomas 

 Havn liggende Flydedok. 



Hans mangeartede Virksomhed har ofte bragt ham i Berøring med 

 Videnskabsmænd , der besøgte Øen , og han har stedse med Glæde bi- 

 staaet disse ved deres Eftersøgninger , ved at stille Dykkere , Baade og 

 Folk til deres Raadighed, naar de havde Brug derfor, ligesom han ogsaa 

 ofte fulgte dem paa deres Ture. Han har selv ofte samlet alt, hvad han 

 tænkte kunde være af videnskabelig Interesse og bagefter skænket det til 

 Forskere. 



